**Γεγονός Ζωής 2 : Οικογένεια**

**1.2 Δήλωση Γάμου / Συμφώνου Συμβίωσης (Ληξιαρχείο)**

**ΔΗΛΩΣΗ ΓΑΜΟΥ**

**Πότε πρέπει να γίνει η δήλωση γάμου;**Η δήλωση γάμου γίνεται στο Ληξιαρχείο του τόπου τέλεσης εντός 40 ημερών από την ημερομηνία τέλεσής του (**Εμπρόθεσμη προθεσμία δήλωσης**).

**Εκπρόθεσμη προθεσμία δήλωσης :** Από την 40ηημέρα μέχρι και την 130ηδηλώνεται με πρόστιμο 100 ευρώ. Μετά την 130η ημέρα δηλώνεται με πρόστιμο 300 ευρώ.

**Υπόχρεοι για τη δήλωση :** Οι σύζυγοι (ένας από τους δύο), ή τρίτος με ειδικό συμβολαιογραφικό πληρεξούσιο.   
  
**Τα δικαιολογητικά που απαιτούνται είναι τα εξής:**

* Οι ταυτότητες των δύο συζύγων.
* Η δήλωση γάμου την οποία συντάσσει ο Ιερέας που τέλεσε το μυστήριο του γάμου ή ο Δήμαρχος (στην περίπτωση που ο γάμος είναι πολιτικός), υπογεγραμμένη από τον αντίστοιχο Λειτουργό, τους δύο συζύγους, τον κουμπάρο ή τους μάρτυρες.

**ΔΗΛΩΣΗ ΣΥΜΦΩΝΟΥ ΣΥΜΒΙΩΣΗΣ**

Το σύμφωνο συμβίωσης δηλώνεται στο ληξιαρχείο του τόπου διαμονής των δύο συμβαλλομένων ή στον τόπο κατοικίας του ενός από τους δύο (όταν κατοικούν σε διαφορετικούς δήμους).

**Από ποιον δηλώνεται το σύμφωνο συμβίωσης;**

Υπόχρεοι για τη δήλωση του συμφώνου συμβίωσης είναι ο ένας εκ των δύο συμβαλλομένων ή οποιοσδήποτε τρίτος με ειδικό συμβολαιογραφικό πληρεξούσιο.

**Τι δικαιολογητικά απαιτούνται για τη δήλωση του συμφώνου συμβίωσης;**

* Σύμφωνο συμβίωσης (πρωτότυπο)
* Ταυτότητες και των δύο συμβαλλομένων
* ΑΦΜ και ΑΜΚΑ και των δύο συμβαλλομένων. Σε περίπτωση που δεν υπάρχουν θα προσκομίζεται υπεύθυνη δήλωση περί μη ύπαρξής τους.
* Αν υφίσταται ασφαλιστικός φορέας.
* Πιστοποιητικά οικογενειακής κατάστασης (πρόσφατα).

**Γεγονός Ζωής 2 : Οικογένεια**

**2.1 Δήλωση Γάμου/ Συμφώνου Συμβίωσης (Δημοτολόγιο)**

Η δήλωση μπορεί να γίνει από τον έναν εκ των δύο συζύγων στο δήμο όπου είναι δημότες ή από άλλο άτομο με εξουσιοδότηση , που θα φέρει όμως μαζί του ταυτότητα.

**Τα δικαιολογητικά που απαιτούνται είναι τα εξής:**

1. Ληξιαρχική Πράξη Γάμου / Συμφώνου Συμβίωσης
2. Αίτηση